Diari Oficial de la Generalitat Valenciana


Sumari del DOGV 5334, del 29-08-2006 (2006/9461)

Informació pública de l'aprovació provisional del Pla Especial Metropolità. Instal·lació Valoració del Projecte de Gestió Instal·lació 3 del Pla Zonal de Residus de les Zones III i VIII, del terme municipal de Manises.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5334

Data del DOGV
:   29-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9461


Organisme emissor
:   Entitat Metropolitana per al Tractament de Residus (EMTRE)

Tipus de document
:   Anunci

Informació pública de l'aprovació provisional del Pla Especial Metropolità. Instal·lació Valoració del Projecte de Gestió Instal·lació 3 del Pla Zonal de Residus de les Zones III i VIII, del terme municipal de Manises. [2006/Q9461]  
L'Assemblea de l'Entitat Metropolitana per al Tractament de Residus, reunida en sessió extraordinària el passat 27 de juliol de 2006, va acordar, una vegada desestimades diferents al·legacions presentades en la fase d'informació pública, aprovar provisionalment el Projecte d'Instrument d'Ordenació Urbanística: Pla Especial Metropolità. Instal·lació Valoració del Projecte de Gestió Instal·lació 3 del Pla Zonal de Residus de les Zones III i VIII, juntament amb el seu corresponent estudi d'impacte ambiental.   
L'objecte del pla especial denominat Pla Especial Metropolità. Instal·lació Valoració del Projecte de Gestió Instal·lació 3 del Pla Zonal de Residus de les Zones III i VIII, el constituïx l'adaptació del planejament vigent al municipi de Manises amb la finalitat de determinar els usos permesos per a ubicar les noves instal·lacions de gestió de residus urbans, tenint en compte, a més, el necessari respecte al medi ambient, modulant l'impacte que sobre este tenen les instal·lacions esmentades. Així com la definició d'un àmbit de planejament integrat per la reserva de sòl necessari per la seua destinació a instal·lació de valoració de residus sòlids, i quantificar este en funció de les necessitats d'explotació d'esta.  
Ambdós documents desenvolupen les precisions que, respecte d'això, establix el Pla Zonal de Residus de les Zones III i VIII de la Comunitat Valenciana, Àrea de Gestió 1, aprovat mitjançant una Orde del conseller de Medi Ambient, en data 18 de gener de 2002, que té entre els seus objectius específics el d'identificar les zones aptes per a les distintes infraestructures i establir les que resulten necessàries per a la gestió dels residus objecte del pla, nombre, tipologia i característiques generals.  
Tot això de conformitat amb el que disposa l'apartat 5 de l'article 83 de la Llei 16/20993, Urbanística Valenciana.  
L'acord a què es fa referència més amunt incorpora, al mateix temps, la sol·licitud efectuada a la Conselleria de Territori i Habitatge de la Generalitat valenciana, perquè formule pel que fa a l'instrument aprovat la preceptiva declaració d'impacte ambiental, de conformitat amb el que disposa l'article 21 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental. I igualment incorpora la sol·licitud efectuada a la Conselleria de Territori i Habitatge de la Generalitat valenciana, perquè amb els oportuns tràmits previs, i una vegada dictada la pertinent declaració d'impacte ambiental, procedisca a aprovar definitivament l'instrument d'ordenació territorial provisionalment aprovat, en compliment del que disposa l'article 83.5 de la Llei 16/20159, Urbanística Valenciana.  
Tot això es fa públic als efectes oportuns d'acord amb el que disposa l'article 229.2 del Reglament d'Organització, Funcionament i Règim Jurídic de les Entitats Locals (RD 2.568/1986, de 28 de novembre).  
Es comunica que este anunci es fa públic, al mateix temps, als efectes establits en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a aquelles persones interessades en este procediment per als qui intentada la notificació d'este acord, esta no s'haguera pogut practicar.  
València, 28 de juliol de 2006.. La presidenta: M.ª Jesús Puchalt Farinós.